ལོ་ཤས་གོང་མཚོ་པདྨར་སླེབས་སྐབས་ཚོར་བ་ཧ་ཅང་ཤུགས་ཆེ་པོ་ཞིག་བྱུང་།སློབ་དཔོན་རིན་པོ་ཆེ་དང་།ཁྲི་སྲོང་ལྡེའུ་བཙན།མཁན་ཆེན་བྷོ་དྷི་སཏྭ་བཅས་མཁན་སློབ་ཆོས་གསུམ་དང་འབྲེལ་བ་ཐུན་མོང་མིན་པ་ཞིག་ཡོད་པ་ཧ་ཅང་གསལ་པོ་རེད།སྐབས་དེར་ངོས་རང་ཚོར་བ་ཤུགས་ཆེ་སྐྱེས་ནས་མིག་ཆུ་ཧ་ཅང་ཤོར་བྱུང་།དེའི་རྗེས་སུ་ཕལ་ཆེར་ཟམ་གདོང་རིན་པོ་ཆེ་དང་།སྲིད་སྐྱོང་།ཚོགས་གཙོའང་ཕལ་ཆེར་ཡོང་བ་ཡོད།དེའི་རྗེས་སུ་སྐད་ཆ་བྱུང་བར།ངོས་དང་མཁན་སློབ་ཆོས་གསུམ་དབར་འབྲེལ་བ་ཤུགས་ཆེན་པོ་ཡོད་པ་ཞིག་ཚོར་བཞིན་འདུགངོས་དང་མཉམ་དུ་ལས་ཀ་བྱེད་མཁན་ཚོའང་མཁན་སློབ་ཆོས་གསུམ་དང་འབྲེལ་བ་ཡོད་པ་ཞིག་ཕལ་ཆེར་ཆགས་ཡོད།དེར་བརྟེན་དེ་ནི་མི་ཚེ་གཅིག་གི་གནས་ཚུལ་མ་རེད།མཁན་སློབ་ཆོས་གསུམ་ནས་བྱས་ཏེ་ལས་ཀྱི་འབྲེལ་བ་ཡོད་པ་ཞིག་རེད།ཅེས་སྐབས་དེར་དེ་འདྲ་ཞུས་པ་ཡིན།དེ་རིང་འདིར་ཁྱེད་ཚོར་ཡང་དེ་ལྟར་བརྗོད་འདོད་བྱུང་།